สอยด่วน! 6 กลุ่มหุ้น Defensive เดือนส.ค.รับมือตลาดผันผวน-ก่อนผลประชามติชัดเจน
สอยด่วน! 6 กลุ่มหุ้น Defensive เดือนส.ค. หวังรับมือตลาดผันผวน-ก่อนผลประชามติชัดเจน
3 ส.ค. 2559

บล.โนมูระ พัฒนสินระบุว่า แนวโน้มตลาดเดือนส.ค. 59 คาด SET ชะลอความร้อนแรงลงเนื่องจากมีความเสี่ยงระยะสั้นเข้ามาปกคลุมตลาดในช่วงต้นคือการทำประชาพิจารณ์ร่างรัฐธรรมนูญ 7 ส.ค.59 ที่ประเมินว่าอาจทำให้ตลาดผันผวนก่อนผลประชามติโดยประเมินผลกระทบหลังทราบผลประชามมติออกเป็น 3 กรณีดังนี้
 
1) กรณีประชามติรับร่างรัฐธรรมนูญ คาด Fund Flow หนุน SET เดินหน้าแตะ 1,580-1,600 จุดก่อนสิ้นก.ย.59 ให้โอกาส 50% จากความเชื่อมั่นต่างชาติที่น่าจะฟื้นตัวขึ้นต่อภาพรวมการเลือกตั้งที่น่าจะเกิดราวไตรมาส 3/59ถึงต้นไตรมาส 4/60
2) กรณีไม่รับร่างแล้วรัฐบาลส่งสัญญาณนำรัฐธรรมนูญฉบับใดๆในอดีตมาแก้บางมาตราแล้วประกาศใช้คาดการเลือกตัง” เกิดปลายปี 60 SET น่าจะย่อจำกัดที่แนวรับ 1480/1465จุดให้โอกาส 40%
3) กรณีไม่รับร่างแล้วรัฐบาลเดินหน้าเขียนรัฐธรรมนูญใหม่ทั้งฉบับ คาดการเลือกตั้งปี 60 จะไม่เกิดคาด Outflow กด SET อาจปรับฐานแรงลงสู่ 1433-1407จุดให้โอกาส 10%
จากรายละเอียดข้างต้นจะเห็นว่ามุมมองหลักมองความเสี่ยง Referendum เป็น Noise ระยะสั้น เนื่องจากให้น้ำหนักว่าโอกาสที่การเลือกตั้งปลายปี 60 สูงกว่า 90%ส่วนปัจจัยหลักที่หนุนตลาดเอเซียและไทยยังเชิงบวกทั้งการผ่อนคลายนโยบายเพิ่มเติมของธนาคารกลางต่างๆของโลก
 
โดยให้จับตา BOE Meeting 4 ส.ค.นี้ Nomura คาดการประชุม BOE รอบนี้ (4 ส.ค.) มีโอกาสที่จะปรับลดอัตราดอกเบี้ยนโยบายลง 0.25% รวมถึงคาดจะปรับเพิ่มวงเงินการเข้าซื้อสินทรัพย์อีก 125 พันล้านปอนด์สู่ระดับ 500 พันล้านปอนด์เพื่อกระตุ้นเศรษฐกิจเพิ่มเติมหลังเหตุการณ์ Brexit
ขณะที่ ECB น่าจะผ่อนคลายนโยบายการเงินตามในการประชุม 8 ก.ย. 59 ภายใต้ FED ที่น่าจะคงดอกเบี้ยต่อเนื่องในประเทศเดือนนี้เป็นจิตวิทยาบวกต่อการลงทุนต่อเนื่องส่วนปัจจัยในประเทศมีปัจจัยหนุนวันที่ 15 ส.ค. 59 คาด GDP ไตรมาส 2/59จะออกมาดีกว่าไตรมาส 1/59
โดย Nomura และสำนักงานเศรษฐกิจการคลังคาด 3.4% และ 3.3% ตามลำดับ vs ไตรมาส 1/59 3.2% ขณะที่ตลาดคาดเพียง 2.8% เป็น Upside Risk ของตลาดหุ้นไทยในช่วงถัดไปด้วยปัจจัยดังกล่าวคาด SET จะย่อช่วงสั้นๆก่อนแกว่งขึ้นในกรอบแนวต้าน 1550/1565 จุดและมีกรอบแนวรับ 1502/1484 จุด
 
กลยุทธ์ลงทุน : คาดแนวโน้มตลาดเดือน ส.ค. 59 ผันผวนช่วงต้นก่อนฟื้นตัวเชิงบวกสู่ต้าน 1550/1565 จุด จากความกังวลเรื่องการทำประชามติช่วงสุดสัปดาห์แรกของเดือนขณะที่การฟื้นตัวของเศรษฐกิจไทย และกระแส Fund Flow ยังคงเป็นแรงหนุนตลาดกลยุทธ์การลงทุนในเดือนนี้จึงเน้นลดพอร์ตหุ้นเหลือ 50% ช่วงต้นก่อนรอประเมินรอยต่อของการเมืองที่ชัดเจนค่อยกลับมาเพิ่มขึ้นน้ำหนักการลงทุนอีกครั้ง 
 
ดังนั้น Defensive Play จึงค่อนข้างน่าสนใจได้แก่
1) ICT ปันผลสูง (ADVANC, INTUCH)
2) BANK Deep Valuation &amp; 2H16 Earning Recovery (BBL, SCB,KBANK)
3) Earning 2Q16 Play (BCP, CPF, GFPT, BJC, ERW, WORK, GLOBAL)
4) กลุ่ม Seasonal (AAV, BCH)
5) กลุ่มพลังงานทางเลือกที่มีการกำหนดยืนซองประมูล Biomass 3 จังหวัดชายแดนภาคใต้ 36 mw ในวันที่ 15-30 มิ.ย.59 แนะนำ TPCH, PSTC เด่นและความคืบหน้าโรงไฟฟ้าขยะอุตสาหกรรม 50MW (BWG)
6) กลุ่มได้ประโยชน์จากโครงการรัฐฯ (CK, ITD, PYLON, SEAFCO, ILINK, SCC)
สำหรับ Portfolio Top picks เดือน ส.ค.59 ได้แก่ CPF, AAV,BJC, ERW, BCP, PSTC ส่วน DARK Horse IVL, BRR, TPCH